ЕУРАЗИЯЛЫҚ ЭКОНОМИКАЛЫҚ КОМИССИЯ 

КЕҢЕС
ШЕШІМ

2016 жылғы «03» қараша                 № 86                                     Астана қаласы
Еуразиялық экономикалық одаққа мүше мемлекеттердің бұрмаланған, контрафактілік және (немесе) сапасыз дәрілік заттарды анықтау бойынша өзара іс-қимыл  тәртібі туралы 
2014 жылғы 29 мамырдағы Еуразиялық экономикалық одақ туралы шарттың 30-бабына, 2014 жылғы 23 желтоқсандағы Еуразиялық экономикалық одақ шеңберіндегі дәрілік заттар айналысының бірыңғай қағидаттары мен қағидалары туралы келісімнің 13-бабына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне №1 қосымшаның 91-тармағына және Жоғары Еуразиялық экономикалық кеңестің 2014 жылғы 23 желтоқсандағы «Еуразиялық экономикалық одақ шеңберіндегі дәрілік заттар айналысының бірыңғай қағидаттары мен қағидалары туралы келісімді іске асыру туралы» №108 шешіміне сәйкес Еуразиялық экономикалық комиссия Кеңесі шешті: 
1. Қоса беріліп отырған Еуразиялық экономикалық одаққа мүше мемлекеттердің бұрмаланған, контрафактілік және (немесе) сапасыз дәрілік заттарды анықтау бойынша өзара іс-қимыл  тәртібі бекітілсін.

2. Осы Шешім 2014 жылғы 23 желтоқсандағы Еуразиялық экономикалық одақ шеңберіндегі дәрілік заттар айналысының бірыңғай қағидаттары мен қағидалары туралы келісімге Армения Республикасының қосылуы туралы 2015 жылғы 2 желтоқсанда қол қойылған хаттама күшіне енген күннен бастап күнтізбелік 10 күн өткен соң, бірақ ерте дегенде осы Шешім ресми жарияланған күннен бастап күнтізбелік 10 күн өткеннен кейін күшіне енеді. 
Еуразиялық экономикалық комиссия Кеңесінің мүшелері:

	Армения Республикасынан 
	Беларусь Республикасынан
	Қазақстан Республикасынан
	Қырғыз Республикасынан
	Ресей Федерациясынан


	В.Габриелян
	В.Матюшевский
	А. Мамин
	О. Панкратов
	И.Шувалов


Еуразиялық экономикалық комиссия Кеңесінің 2016 жылғы 3 қарашадағы 
№ 86 шешімімен 
БЕКІТІЛГЕН
Еуразиялық экономикалық одаққа мүше мемлекеттердің бұрмаланған, контрафактілік және (немесе) сапасыз дәрілік заттарды анықтау бойынша өзара іс-қимыл  

Т Ә Р Т І Б І
1. Осы Тәртіп 2014 жылғы 29 мамырдағы Еуразиялық экономикалық одақ туралы шарттың 30-бабына, 2014 жылғы 23 желтоқсандағы  Еуразиялық экономикалық одақ шеңберінде дәрілік заттар айналысының бірыңғай қағидаттары мен қағидалары туралы келісімнің 13-бабына сәйкес әзірленген және Еуразиялық экономикалық Одаққа мүше мемлекеттердің (бұдан әрі тиісінше – мүше мемлекеттер, Одақ) және Еуразиялық экономикалық комиссияның (бұдан әрі – Комиссия) бұрмаланған, контрафактілік және (немесе) сапасыз дәрілік заттарды анықтау бойынша өзара іс-қимылының рәсімін айқындайды. 
2. Бұрмаланған, контрафактілік және (немесе) сапасыз дәрілік заттардың айналысына қарсы іс-қимыл мәселелері бойынша ақпараттық өзара іс-қимыл дәрілік заттар айналысына мемлекеттік бақылау жасау (қадағалау) құзыретіне жататын уәкілетті органдардың «байланысушы нүктелері» (бұдан әрі – уәкілетті органдар) мен Комиссия арасында Одақтың интеграцияланған ақпараттық жүйесінің (бұдан әрі – интеграцияланған жүйе) құралдары пайдаланыла отырып жүзеге асырылады. 

Қажет болған кезде ақпараттық өзара іс-қимыл «байланысушы нүктелердің» электрондық мекенжайлары бойынша жүзеге асырылуы мүмкін. 

3. Интеграцияланған жүйенің бір бөлігі болып табылатын дәрілік заттардың айналысы саласында Одақтың ақпараттық жүйесінің құралдарын пайдалана отырып, келесі ақпараттық ресустар қалыптастырылады: 

а) сапасы бойынша талаптарға сәйкес келмейтін, сондай-ақ мүше мемлекеттердің аумағында анықталған бұрмаланған және (немесе) контрафактілік дәрілік заттардың бірыңғай ақпараттық дерекқоры; 

б) тіркеу куәлігінің қолданысы тоқтатыла тұрған, сондай-ақ нарықтан кері қайтарып алынған және мүше мемлекеттердің аумағында медициналық қолдануға тыйым салынған дәрілік заттардың бірыңғай ақпараттық дерекқоры;

в) Одақтың тіркелген дәрілік заттарының бірыңғай тізілімі. 

4. Жалпы ақпараттық ресурстар мүше мемлекеттердің және Комиссияның ақпараттық өзара іс-қимылы негізінде қалыптастырылады. 

5. Интеграцияланған жүйені пайдалана отырып уәкілетті орган: 

а) басқа мүше мемлекеттердің және Комиссияның уәкілетті органдарымен ақпараттық өзара іс-қимылды жүзеге асырады;

б) оларға жалпы ақпараттық ресурстарға енгізу үшін ұсынылған ақпаратты актуалды  жағдайда ұстайды. 

6. Уәкілетті органдардың арасындағы, сондай-ақ уәкілетті органдар мен Комиссияның арасындағы жалпы ақпараттық ресурстарды қалыптастыру, жүргізу және пайдалану процесіндегі ақпараттық өзара іс-қимыл Одақ шеңберінде интеграцияланған жүйемен жалпы процестерді іске асыру арқылы жүзеге асырылады. 
7. Жалпы ақпараттық ресурстарда қамтылған мәліметтер Комиссия белгілеген тәртіппен ұсынылады. 

8. Уәкілетті органдар бір-бірімен және Комиссиямен ақпараттық өзара іс-қимыл үшін интеграцияланған жүйе құралдарын мынадай: 

а) дәрілік заттарды пайдалану кезінде адам өміріне және (немесе) денсаулығына қауіп тудыратын деректер мен жағдайлар туралы ақпарат келіп түскен; 

б) дәрілік заттардың айналысына бақылау іс-шараларын іске асыру және дәрілік заттардың қауіпсіздігіне сапасы мен тиімділігіне мониторинг жүргізу барысында мүше мемлекеттердің аумағында бұрмаланған, контрафактілік және (немесе) сапасыз дәрілік заттардың айналымы деректері анықталған; 

в) дәрілік заттардың тіркеу куәлігінің қолданысын тоқтата тұру, кері қайтарып алу және дәрілік заттардың медициналық қолданылуына тыйым салу жөніндегі шараларды іске асырған жағдайларда пайдалануға құқылы.

9. Мүше мемлекеттердің заңнамасында таралуы шектелген мәліметтерге жатқызылған мәліметтерді қамтитын, анықталған бұрмаланған, контрафактілік және (немесе) сапасыз дәрілік заттар туралы ақпаратпен алмасу кезінде мүше мемлекеттің уәкілетті органы осы ақпаратты қолдануды және оның өз мемлекеттінің заңнамасына сәйкес қорғалуын қамтамасыз етеді. 
Уәкілетті органдар анықталған бұрмаланған, контрафактілік және (немесе) сапасыз дәрілік заттар туралы ақпараттың таралуы шектелген мәліметтерге жатқызылатыны туралы бір-бірін хабардар етеді. 

10. Ақпараттық өзара іс-қимыл мынадай режимдерде жүзеге асырылады: 
а) жедел хабарлама (жедел хабарламада №1 қосымшаға сәйкес тізбе бойныша бұрмаланған және (немесе) контрафактілік дәрілік заттардың анықталғаны туралы, № 2 қосымшаға сәйкес тізбе бойынша – сапасыз дәрілік  заттардың анықталғаны туралы мәліметтер қамтылуға тиіс);

б) ақпаратты сұрату. 

11. Дәрілік зат бұрмаланған, контрафактілік және (немесе) сапасыз дәрілік затқа жатқызылған жағдайда уәкілетті орган мұндай дерек белгіленген кезден бастап 72 сағаттың ішінде интеграцияланған жүйе арқылы Комиссияға жалпы ақпараттық ресурстарға енгізу үшін мәліметтер жібереді және бұл туралы басқа мүше мемлекеттердің уәкілетті органдарын хабардар етеді, сондай-ақ өзінің өкілеттіктері шеңберінде көрсетілген дәрілік заттарды айналымнан жедел алып тастауды қамтамасыз ететін шаралар қабылдайды.

12. Анықталған бұрмаланған, контрафактілік және (немесе) сапасыз дәрілік зат туралы жедел хабарлама алған уәкілетті органдар көрсетілген хабарламаны алғандығы туралы фактіні растайды. 

13. Бұрмаланған, контрафактілік және (немесе) сапасыз дәрілік заттың анықталған фактісімен байланысты қосымша мәліметтерді алу үшін бір мүше мемлекеттің уәкілетті органы екінші мүше мемлекеттің уәкілетті органына ақпаратқа сұрау салуды жібереді (электрондық түрде). 
Сұратылған ақпарат осы Тәртіптің 10-тармағына сәйкес электрондық түрде ақпаратқа сұрау салуды алған күннен бастап күнтізбелік 15 күннен аспайтын мерзімде жіберіледі. 
14. Бір мүше мемлекеттің уәкілетті органы Комиссияны және бұрмаланған, контрафактілік және (немесе) сапасыз дәрілік затты анықтауға және алып қоюға жауапты екінші мемлекеттің уәкілетті органын мына мәліметтерді:
а) ақпараттық өзара іс-қимылды қамтамасыз ететін адамдар туралы мәліметтерді (тегін, атын, әкесінің атын (бар болса), лауазымын, телефон номерін); 

б) ақпараттық өзара іс-қимылды қамтамасыз ететін тұлғаның электрондық поштасының мекенжайын (негізгі және қосалқы);

в) уәкілетті органның (уәкілетті ұйымның) атауын және мекенжайын көрсете отырып, «байланысушы нүкте» туралы хабардар етеді.

______
Еуразиялық экономикалық одаққа мүше мемлекеттердің 
бұрмаланған, контрафактілік және (немесе) сапасыз дәрілік заттарды
 анықтау бойынша өзара іс-қимыл тәртібіне 

№1 ҚОСЫМША

Бұрмаланған, контрафактілік және (немесе) сапасыз дәрілік заттардың анықталғаны туралы жедел хабарламаға енгізілетін мәліметтердің 

1. Еуразиялық экономикалық комиссия Кеңесінің 2016 ж. 3 қарашадағы № 86 шешімімен бекітілген Еуразиялық экономикалық одаққа мүше мемлекеттердің бұрмаланған, контрафактілік және (немесе) сапасыз дәрілік заттарды анықтау бойынша өзара іс-қимыл тәртібінің 14-тармағына сәйкес «байланысушы нүкте» туралы ақпарат; 
2. Аумағында бұрмаланған және (немесе) контрафактілік дәрілік заттар анықталған мемлекет;

3. Бұрмаланған және (немесе) контрафактілік дәрілік заттар анықталған дәрілік заттың атауы (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).
4. Дәрілік препараттың дәрілік нысаны (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің мәліметтері бойынша).

5. Дәрілік препараттың мөлшерлемесі (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).

6. Дәрілік препаратты шығару нысаны (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).

7. Халықаралық патенттелмеген дәрілік заттың атауы (бар болса). 
8. Екінші (тұтыну) орамасында көрсетілген өндірушінің атауы (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша). 

9. Аумағында екінші (тұтыну) орамасында көрсетілген өндіруші орналасқан мемлекет (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).
10. Бұрмаланған және (немесе) контрафактілік дәрілік заттың орамасында көрсетілген серия нөмірі; 

11. Бұрмаланған және (немесе) контрафактілік дәрілік заттың орамасында көрсетілген өндірілген күні (бар болса). 

12. Бұрмаланған және (немесе) контрафактілік дәрілік заттың орамасының макеті (бар болса). 

13. Бұрмаланған және (немесе) контрафактілік дәрілік заттың орамасында көрсетілген жарамдылық мерзімі. 

14. Бұрмаланған және (немесе) контрафактілік дәрілік заттың орамасының анықталған саны. 

15. Бұрмаланған және (немесе) контрафактілік дәрілік зат анықталған ұйымның түрі (кеден органдары, көтерме қойма, денсаулық сақтау ұйымы, дәріхана және басқа).
16. Жеткізушінің атауы (егер белгілі болса).

17. Аумағында жеткізуші орналасқан мемлекет (егер белгілі болса). 

18. Бұрмалану белгілерінің сипаттамасы (жасанды ораманың фотосуреті, сканерленген бастапқы орамасының және бұрмаланған дәрілік заттың орамасының үлгісі (бар болса), қолданыстағы заттың құрамында болуы, оның болмауы немесе жеткіліксіз мөлшері және басқалары).

19. Дәрілік заттардың айналысына (өткізілуін тоқтата тұру, алып қою және басқалары) мемлекеттік бақылау (қадағалау) жасау құзыретіне кіретін Еуразиялық экономикалық одақтың мүше мемлекетінің уәкілетті органы қабылдаған іс-қимылдар. 

____________
Еуразиялық экономикалық одаққа мүше мемлекеттердің 
бұрмаланған, контрафактілік және (немесе) сапасыз дәрілік заттарды
 анықтау бойынша өзара іс-қимыл тәртібіне 

№ 2 ҚОСЫМША

Сапасыз дәрілік заттардың анықталғаны туралы жедел хабарламаға енгізілетін мәліметтердің 

Т І З Б Е С І

1. Еуразиялық экономикалық комиссия Кеңесінің 2016 жылғы 3 қарашадағы № 86 шешімімен бекітілген Еуразиялық экономикалық одаққа мүше мемлекеттердің бұрмаланған, контрафактілік және (немесе) сапасыз дәрілік заттарды анықтау бойынша өзара іс-қимыл тәртібінің 14-тармағына сәйкес «байланысушы нүкте» туралы ақпарат; 

2. Аумағында сапасыз дәрілік заттар анықталған мемлекет;

3. Сапасыз дәрілік заттар анықталған дәрілік заттың саудалық атауы (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).

4. Халықаралық патенттелмеген дәрілік заттың атауы (бар болса). 
5. Дәрілік препараттың дәрілік нысаны (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).
6. Дәрілік препараттың мөлшерлемесі (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).

7. Дәрілік препараттың шығарылу нысаны (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).

8. Сапасыз дәрілік заттың орамасында көрсетілген серия нөмірі; 

9. Сапасыз дәрілік заттың орамасында көрсетілген жарамдылық мерзімі. 

10. Сапаны растайтын құжатта көрсетілген дәрілік препарат сериясының көлемі (сапа сертификаты, талдамалық төлқұжаты және басқасы). 

11. Сапасыз дәрілік заттың орамасында көрсетілген өндірілген күні (бар болса). 

12. Екінші (тұтыну) орамасында көрсетілген өндірушінің атауы (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері  бойынша). 

13. Тіркеу куәлігін ұстаушының атауы (Еуразиялық экономикалық одақтың дәрілік заттардың бірыңғай тізілімінің деректері бойынша).

14. Аумағында екінші (тұтыну) орамасында көрсетілген өндіруші орналасқан мемлекет (Еуразиялық экономикалық одаққа мүше мемлекеттер тізілімінің немесе Еуразиялық экономикалық одақтың дәрілік заттардың бірыңғай тізілімінің деректері бойынша).

15. Сапасыз дәрілік заттың анықталған орамасының саны. 

16. Сапасыз дәрілік зат анықталған ұйымның түрі (кедені органдары, көтерме қойма, денсаулық сақтау ұйымы, дәріхана және басқа).

17. Жеткізушінің атауы (егер белгілі болса).

18. Аумағында жеткізуші орналасқан мемлекет (егер белгілі болса). 

19. Сапа жөніндегі нормативтік құжаттың талаптарына сапасыз дәрпілік заттың сәйкес келмеуінің сипаттамасы (атауы, мөлшерлемесі, стерильді болуға тиісті дәрілік заттың стерильдігінің жоқтығы туралы дәрілік заттың орамасындағы қате ақпарат және басқалары).

20. Дәрілік заттардың айналысына (өткізілуін тоқтата тұру, алып қою және басқалары) мемлекеттік бақылау жасау (қадағалау) құзыретіне кіретін Еуразиялық экономикалық одақтың мүше мемлекетінің уәкілетті органы қабылдаған іс-қимылдар. 

___________
